Video: ‘Musiek het sy lewe gered’ | Maroela Media
Kodi Lee en sy ma, Tina (Skermgreep uit die video)
Kodi Lee het Dinsdagaand op die program America’s Got Talent verskyn en ŉ video van sy optrede is reeds meer as 40 miljoen keer op Facebook gekyk.
Kodi se ma, Tina Lee, het hom op die verhoog vergesel. “Hy is blind en outisties. Ons het vroeg reeds ontdek dat hy van musiek hou, want toe hy musiek hoor, het hy sy oë sommer groot oopgemaak! En toe hy begin sing, het ek sommer begin huil. Ek het besef hy gaan mense vermaak!”
Tina sê deur musiek en optredes kan Kodi bly oorleef, “want wanneer mens outisties is, dan is dit baie moeilik om te doen wat ander mense doen”. “[Musiek] het sy lewe gered.”
Oomblikke later, toe Kodi voor die klavier inskuif, het die beoordelaars se monde oopgehang. Sy vertolking van Leon Russell se “A Song for You” het die gehoor staande gehad.
Beoordelaars Simon Cowell was verstom, Julianne Hough was in trane, Howie Mandel kon nie wegkyk nie en nuwe beoordelaar Gabrielle Union het deurgaans bly glimlag. En ná die beoordelaars se goeie terugvoer, het Gabrielle besluit om die goue gonser te druk. Kodi dring nou outomaties deur na die rondtes in Hollywood.
Music saved Kodi Lee's life. ????See why Gabrielle Union's first Golden Buzzer will go down in history.
Merkwaardige foto van arend het internet gaande
Tjank ek nou te lekker. Well done! So trots op jou mamma – dit is nie maklik nie. Jou hart bars van trots, en jy mag maar trots wees xx
Wonderlik om sulke nuus te lees! Daar is regtig n tekort aan goeie nuus berigte.
Ja-nee, daar is die sluise toe oop by my ook. So groot knop in die keel, bly ek was nie n beoordeellaar wat nog moet praat nie, want ek sou net thumbs-up gewys het. Wat n talent, net om te dink buiten alles is hy blind ook en speel hy so goed sonder n noot op papier. Wonderlik, mag hy dit nog ver vat.
Die ongelooflik mooi….. Wat ‘n wonderlike talent het die jong man nie….